# אברהם אלתר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אברהם אלתר
משרד | ד"ר אברהם אלתר ושות'
שנת לידה | 1953
תפקידים בולטים | סגן נציב מס הכנסה והיועץ המשפטי לנציבות
פעילות נוספת | נציג לשכת עו"ד בועדת הכספים של הכנסת

  ערך זה עוסק בעורך הדין; לערך העוסק באדמו"ר בעל ה"אמרי אמת", ראו רבי אברהם מרדכי אלתר.

ד"ר אברהם אלתר (יליד 1953), עורך דין ישראלי, מהבולטים בישראל בתחום דיני המסים.

אברהם אלתר נולד בשנת 1953 בקיבוץ משמר השרון. למד בבית הספר היסודי במשמר השרון ובבית הספר התיכון גבעת השרון. בעל תואר ראשון במשפטים מאוניברסיטת תל אביב, ובעל תואר שלישי במשפטים (במסלול ישיר). אב לשלושה בנים ובת אחת (1984, 1987, 1996, 1998).

בשנים 1977-1976 שירת במשטרת ישראל. בשנים 1982-1977 שימש קצין ביטחון במוזיאון תל אביב.

סיים את כל חמש שנות לימודי התואר הראשון בהצטיינות, ואת השנים תשל"ט (1979) ותש"מ (1980) אף בהצטיינות יתרה. בתש"מ (1980) זכה בהצטיינות הרקטור מטעם הפקולטה. את התואר הראשון סיים במקום השני בכיתתו. את שלוש שנות הלימוד האחרונות סיים במקום הראשון בכיתתו.

התמחה בבית המשפט המחוזי בתל אביב ובפרקליטות מחוז תל אביב במחלקה הפיסקלית. ב-1982 קיבל רישיון עורך דין מטעם לשכת עורכי הדין בישראל. ב-1983 הוסמך כיועץ מס על-ידי משרד האוצר.

במשך ארבע שנים היה חבר במערכת עיוני משפט, ביטאון הפקולטה למשפטים. הופיע במשפט המבוים בפקולטה למשפטים שנערך אחת לשנה. בתשמ"ד (1984) שימש יו"ר ארגון המדריכים והאסיסטנטים באוניברסיטת תל אביב. בתשמ"ה (1985) שימש נציג המדריכים והאסיסטנטים לסנאט האוניברסיטה ולמועצת הפקולטה למשפטים. בנוסף, היה חבר מטעם האוניברסיטה בוועד המנהל של חנות הספרים "דיונון".

בשנים 1990-1986 שימש בתפקיד סגן נציב מס הכנסה והיה היועץ המשפטי לנציבות מס הכנסה בישראל. ב-1990 פרש מנציבות מס הכנסה והקים את משרדו העצמאי.

פעילותו בתחום ההוראה:

- בשנים 1981-1979 שימש אסיסטנט במקצועות דיני מיסים.
- בשנים 1981-1979 שימש אסיסטנט במקצוע משפט בינלאומי פרטי, ושנה אחת במקצוע דין אזרחי.
- בשנים 1990- 1987 שימש כמרצה למיסים בפקולטה למשפטים באוניברסיטת ת"א.
- בתשמ"ה (1995) לימד בפקולטה לניהול את המקצועות מיסים עקיפים ומיסים ב'.
- מתשנ"ו (1996) מלמד בפקולטה למשפטים ובפקולטה לניהול באוניברסיטת תל אביב, וכן בפקולטה לניהול באוניברסיטה העברית בירושלים.
- מרצה בפקולטות למינהל עסקים ומשפטים במכללה לביטוח.

שימש עוזר מחקר במקצועות דיני תאגידים (ד"ר ציפורה כהן), דיני עבודה (פרופ' רות בן-ישראל), דיני מיסים (פרופ' יצחק הדרי) ומשפט בינלאומי פרטי (פרופ' אבנר שאקי). מרצה בימי עיון מטעם לשכת רו"ח, לשכת יועצי המס ולשכת עורכי הדין בנושאים שונים מטעם המכון להשתלמות של הפקולטה למשפטים ולשכת עורכי הדין ועשרות גופים מקצועיים נוספים.

שימש יו"ר איפ"א ישראל (1996 – 1998) ויו"ר ועדת המיסים בלשכת עורכי הדין.

פרסומים:

- מחברם של דברי ההסבר הרשמיים של קובץ הפרשנות לפקודת מס הכנסה ("החבק") (1989);
- מחברו של הספר מע"מ (עם ד"ר יוסף גרוס) (1986).
- מחברם של למעלה מ-1,000 פרסומים מדעיים ועיתונאיים בתחומים מקצועיים, בכתבי עת ובעיתונות.

פעילות ציבורית:

- נציג לשכת עו"ד לועדת הכספים של הכנסת (1999 - 2003)
- חבר בוועדות שמינו נציבי מס הכנסה ושרי האוצר והמסו"ת.
  - מיסוי בינלאומי (1990)
  - ועדת גבעולי לעניין בדיקת חובות מסופקים במערכת הבנקאית (1990).
  - ועדה לרפורמה בדיני מס, (1992).
  - ועדה לרפורמה בפיצולים ובמיזוגים (1997) - (גרי ארגון יו"ר(.
  - ועדה לרפורמה בחוק עידוד השקעות הון. (מינוי על ידי השרה דליה איציק) (2001)
  - ועדה לרפורמה בחוק לעידוד השקעות הון (מינוי על ידי השרים דליה איציק וסילבן שלום; אבישי ברוורמן יחד עם אוהד מרני - יו"ר משותף (2001)
  - ועדת רבינוביץ לרפורמה במיסוי נדל"ן (2001) (מינוי על ידי השר סילבן שלום; יאיר רבינוביץ יו"ר)
  - ועדת רבינוביץ לרפורמה במיסוי ישיר ומיסוי בינ"ל (2002) (מינוי על ידי השר סילבן שלום, יאיר רבינוביץ יו"ר)

## [עריכה] קישורים חיצוניים

- אתר עוה"ד דר' אברהם אלתר www.altertax.co.il
- דוקטורט עוה"ד דר' אברהם אלתר לחצו כאן להורדה (מסמכי WORD)

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%90%D7%9C%D7%AA%D7%A8.html

קטגוריה: עורכי דין ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש